钦定古今图书集成/明伦汇编/闺媛典/第040卷 > 淮阴义妇
## 钦定古今图书集成/明伦汇编/闺媛典/第040卷 > 淮阴义妇

按《淮安府志》：“淮阴义妇，姓李氏，大义乡富商妻。商伴
见而悦之，道杀其夫，厚殓以归。绐云：溺死，且尽归其
财，除丧谋婚，许嫁之。适家有暴水，水有浮沤，其人顾
而笑，固问之，恃已生一子，不虞其仇己也。即以实告
之曰：‘前夫之溺，我所为也。所刺之处，浮沤状正如今
日’。义妇嘿然，伺其便，奔告有司，卒正其狱，即缚其子”
赴淮投之，已而自投死焉。